 Haddaynu ku soo noqonno halku-dhigga qormadeenan ee ah Naga guursada ama naga guura waxay ahayd ruwaayad ka hadlaysay is-dhexgalka bulshada iyo baabiinta dhaqanka Hayb-sooca, ruwaayadaas oo uu sameeyey Ckariim Shabaash oo ka mid ahaa dadka la hayb-sooco ninkan oo ahaa nin caan ka ahaa Hargeysa islamarkaana lahaan jiray mid ka mid ah Rayiislayaashii ugu horreeyey kuwaasoo laga furay lixdamaadkii ka soo horjeedka Dooran-labanlihii ku yaallay badhtamaha magaalada Hargeysa, waxaanu ahaa ninkii soo saaray habkan casriga ah ee xiiritaanka isagoo ahaa shaqsi ay bulshadu aad u xiisayso waxaanu caan ku ahaa hadallo murti iyo qosol badan waxaanay dadku u kala dheerayn jireen inay ag-fadhiistaan Hargeysa Sinimihii hore oo uu habeenkii iman jiray isagoo turjumi jiray filimada Hindiga ah oo wakhtigaa cusbaa sidoo kalena isku dhex dari jiray Afaf kala duwan sida Hindi, Soodaani, Ingiriisi iyo Carabi si uu dadka uga qosliyo, Ckariim Shabaash Illaahay ha u naxariistee wuxuu dhintay dhowaan, wax-yar ka hor dhimashadiisii ayuuna iiga sheekeeyey ruwaayadaa uu sameeyey mar aanu ku kulanay mashruuc 500 jiingadood aanu ugu dhisaynay dadka deggan xaafadda Daami gaar ahaan dadka la hayb-sooco, mashruucaas oo aanu ka wada shaqaynayney hayad caalami ah. 